Ocnița
Ocnița on linn Moldovas, Ocnița rajooni keskus. Ocnița asub Ukraina piirist ligi 3 km kaugusel. Ocnița asula tekkis 1897. aastal seoses raudteejaama rajamisega. Alevi staatuse sai Ocnița 1946. aastal, linnaõigused 1994. aastal. Moldova 2004. aasta rahvaloenduse andmetel oli Ocnița elanikest moldaavlasi 49,12%, ukrainlasi 33,05%, venelasi 16,27%, poolakaid 0,34%, gagauuse 0,17%, bulgaarlasi 0,12%, mustlasi 0,11% ja teistest rahvustest inimesi 0,82%.